# Alūksnes novada pieaugušo neformālās izglītības programmu *līdzfinansēšanas* konkursa nolikums

*Izdots saskaņā ar Valsts pārvaldes iekārtas likuma 72.panta pirmās daļas 2.punktu un likuma “Par pašvaldībām” 15.panta pirmās daļas 4.punktu*

1. **Konkursa mērķis:**

**Līdzfinansēt** pieaugušo neformālās izglītības programmu (turpmāk – programma) īstenošanu Alūksnes novada iedzīvotājiem mūžizglītības pasākumu pieejamības nodrošināšanai.

1. **Konkursa rīkotājs:**

Alūksnes novada pašvaldība (turpmāk – Pašvaldība).

1. **Programmu īstenotāji:**

Iestādes, biedrības, komersanti un saimnieciskās darbības veicēji (turpmāk – Īstenotājs), kas atrodas un veic darbību Alūksnes novada teritorijā.

1. **Programmu īstenošanas vieta un laiks:**
	1. Programmas tiek īstenotas Alūksnes novada teritorijā.
	2. Programmu īstenošanas laiks - no 2022.gada 1.oktobra līdz 2022.gada 31.decembrim.
2. **Programmu mērķauditorija:**

Alūksnes novada iedzīvotāji, no 21 gada vecuma.

1. **Prioritāte:**

6.1.uzņēmējpratības un pašnodarbinātības veicināšana;

6.2.sociālās izolētības mazināšana lauku teritorijās.

7. **Programmu iesniegšana:**

7.1. Programmas Īstenotājs iesniedz Alūksnes novada pašvaldībā:

7.1.1. iesniegumu (*Pielikums Nr.1*.);

7.1.2. programmas pieteikumu (*Pielikums Nr.2.);*

7.2. Iesniegumi programmu īstenošanai iesniedzami Alūksnes novada pašvaldībā līdz 2022.gada 23.septembra plkst.17.00:

7.2.1. nosūtot Alūksnes novada pašvaldībai uz e-pastu dome@aluksne.lv, parakstītu ar drošu elektronisko parakstu;

7.2.2. nosūtot pa pastu, Alūksnes novada pašvaldībai uz adresi Dārza iela 11, Alūksne, Alūksnes novads, LV-4301;

7.2.3. iesniedzot klātienē Alūksnes novada valsts un pašvaldības vienotajā klientu apkalpošanas centrā Dārza ielā 11, Alūksnē, Alūksnes novadā, LV-4301.

7.3 Kontaktpersona – Alūksnes novada pašvaldības Izglītības pārvaldes vadītāja Gunta Kupča, tālr.: 64381479, 26320623, e-pasts izgl.parvalde@aluksne.lv

8. **Programmas līdzfinansēšana:**

8.1. Pašvaldība līdzfinansē programmu līdz EUR 660,- euro ( seši simti sešdesmit euro 00 centi).

8.2. Pašvaldības līdzfinansējuma attiecināmie izdevumi ir:

8.2.1. lektoru atlīdzība, summā iekļaujot visus nodokļus;

8.2.2. programmas īstenošanai nepieciešamās saimniecības preces un/vai kancelejas materiāli (ja attiecināms);

8.3. Īstenotājs var piesaistīt citu finansējumu (piemēram, dalībnieku līdzfinansējums);

8.4. Ja pieaugušo neformālās izglītības programmas Īstenotājs ir Alūksnes novada pašvaldības iestāde (aģentūra), tad papildu līdzfinansējums no iestādes (aģentūras) apstiprinātā budžeta nav pieļaujams.

9. **Programmu vērtēšana:**

9.1. Programmas vērtē Alūksnes novada pašvaldības izpilddirektora izveidota pieaugušo neformālās izglītības programmu līdzfinansēšanas konkursa vērtēšanas komisija (turpmāk -komisija).

9.2.komisijai ir tiesības Īstenotājam lūgt precizēt iesniegumu, pieprasīt papildu informāciju vai dokumentus.

9.2. Programmas tiek vērtētas pēc noteiktiem vērtēšanas kritērijiem un punktiem (*Pielikums Nr.3.).*

9.3.Vērtēšanas komisija pieņem lēmumu par projekta iesnieguma apstiprināšanu vai iesnieguma noraidīšanu 10 (desmit) darba dienu laikā pēc projekta iesniegumu iesniegšanas termiņa beigām.

9.4. Programmas Īstenotājiem rezultātus paziņo elektroniski 5 (piecu) darba dienu laikā pēc Alūksnes novada pašvaldības pieaugušo neformālās izglītības programmu vērtēšanas komisijas lēmuma uz iesniegumā norādīto kontaktinformāciju.

10. **Programmu īstenošana**

10.1.Ar programmas Īstenotāju, kurš ieguvis augstāko punktu skaitu pēc izvērtēšanas, tiek slēgts līgums par programmas īstenošanu;

10.2.Ja programmas Īstenotājs ir Alūksnes novada pašvaldības iestāde (aģentūra), tad finansējums tiek pārkārtots Alūksnes novada pašvaldības budžeta ietvaros atsevišķā uzskaites dimensijā.

**11. Publicitātes nodrošināšana**

11.1. Programmas īstenošanas laikā un pēc tam Īstenotājs nodrošina informāciju masu medijos par programmas īstenošanas norisēm un rezultātiem.

11.2. Publicitātēs jāievieto šāda atsauce - “Pieaugušo neformālās izglītības programma “\_\_\_\_\_\_\_\_\_\_” tiek realizēta ar Alūksnes novada pašvaldības finansiālu atbalstu \_\_\_\_ EUR apmērā. Līdzfinansējums piešķirts Alūksnes novada pieaugušo neformālās izglītības programmu konkursā.

Izpilddirektors I.Berkulis

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU